CELEX: 62015CN0047
Language: sk
Date: 2015-02-06 00:00:00
Title: Vec C-47/15: Návrh na začatie prejudiciálneho konania, ktorý podal Cour de cassation (Francúzsko) 6. februára 2015 – Sélina Affum (vydatá Amissah)/Préfet du Pas de Calais, Procureur général de la Cour d’appel de Douai

13.4.2015   
            
            
               SK
            
            
               Úradný vestník Európskej únie
            
            
               C 118/18
            
         Návrh na začatie prejudiciálneho konania, ktorý podal Cour de cassation (Francúzsko) 6. februára 2015 – Sélina Affum (vydatá Amissah)/Préfet du Pas de Calais, Procureur général de la Cour d’appel de Douai
   (Vec C-47/15)
   (2015/C 118/24)
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Cour de cassation
   
      Účastníci konania pred vnútroštátnym súdom
   
   
      Odvolateľka: Sélina Affum (vydatá Amissah)
   
      Odporcovia: Préfet du Pas de Calais, Procureur général de la Cour d’appel de Douai
   
      Prejudiciálne otázky
   
   
               1.
            
            
               Má sa článok 3 ods. 2 smernice 2008/115/ES (1) vykladať v tom zmysle, že štátny príslušník tretej krajiny sa neoprávnene zdržiava na území členského štátu a z toho dôvodu sa na neho vzťahuje táto smernica v zmysle jej článku 2 ods. 1, keď sa tento cudzinec nachádza len v situácii tranzitu ako cestujúci autobusu pohybujúceho sa na území tohto členského štátu, ktorý prichádza z iného členského štátu patriaceho do schengenského priestoru, a smeruje do iného členského štátu?
            
         
               2.
            
            
               Má sa článok 6 ods. 3 tejto smernice vykladať v tom zmysle, že táto smernica nebráni vnútroštátnej právnej úprave, ktorá sankcionuje neoprávnený vstup štátneho príslušníka tretej krajiny trestom odňatia slobody, pokiaľ tento cudzinec môže byť vzatý späť iným členským štátom na základe dohody alebo dojednania uzavretých s týmto štátom pred nadobudnutím účinnosti smernice?
            
         
               3.
            
            
               Podľa odpovede na predchádzajúcu otázku, má sa táto smernica vykladať v tom zmysle, že bráni vnútroštátnej právnej úprave, ktorá sankcionuje neoprávnený vstup štátneho príslušníka tretej krajiny trestom odňatia slobody, za rovnakých podmienok, ako sú podmienky, ktoré Súdny dvor Európskej únie stanovil v rozsudku zo 6. decembra 2011, Achughbabian (C-329/11) (2) v oblasti neoprávneného pobytu, ktoré sa týkajú toho, aby dotknutá osoba nebola podrobená predchádzajúcim donucovacím opatreniam stanoveným v článku 8 smernice, a doby jej zaistenia?
            
         
      (1)  Smernica Európskeho parlamentu a Rady 2008/115/ES zo 16. decembra 2008 o spoločných normách a postupoch členských štátov na účely návratu štátnych príslušníkov tretích krajín, ktorí sa neoprávnene zdržiavajú na ich území (Ú. v. EÚ L 348, s. 98).
   
      (2)  EU:C:2011:807.